על הכנסות של 4‪.‬2 מיליארד ליש"ט ב-2013 - יותר ממרקס אנד ספנסר - שילמה אמזון מס של 4‪.‬3 מיליון ליש"ט בלבד, בזכות רישום החברה בלוקסמבורג; בפרלמנט זועמים: "זאת שערורייה, הם עושים כסף מלא לשלם מסים"
צרכנים נקראו להחרים את פעילות אמזון בבריטניה משום ששילמה מס של 4‪.‬2 מיליון ליש"ט בלבד בשנה שעברה, אף שמכירותיה הסתכמו ב-4‪.‬3 מיליארד דולר - יותר מהמכירות של רשתות הענק ארגוס, דיקסונס ומרקס אנד ספנסר. המס ששולם על הכנסות החברה ב-2013 הינו 0‪.‬1% בלבד מסך ההכנסות.
מרגרט הודג', יו"ר הועדה הפרלמנטרית לענייני תקציב המדינה (PAC), אמרה כי צרכנים צריכים למצוא אלטרנטיבות לאמזון, בדומה לפעולה שננקטה נגד רשת בתי הקפה סטארבקס בשנה שעברה להשלים את תשלומי המסים שלה.
‫"‬זאת שערורייה ואמזון צריכים לשלם את חלקם ההוגן במס", אמרה הודג'. "הם עושים כסף מלא לשלם מסים. אני לא משתמשת יותר באמזון. אנחנו צריכים לקנות במקום אחר. מה שעשינו עם סטארבקס מדגים את הכח של הצרכנים".
עם חיוב המס האחרון של אמזון, החברה שילמה בעשור האחרון מס בסכום של קצת יותר מ-10 מיליון ליש"ט. בארבע השנים האחרונות אמזון הניבה הכנסות של 23 מיליארד ליש"ט. ב-2012 שילמה מס של 3‪.‬2 מיליון ליש"ט.
אמזון יכולה לשלם מס נמוך בגלל שכאשר הצרכנים שלה באירופה רוכשים מוצרים באחד מהאתרים המקומיים שלה, התשלום מתבצע על ידי חברה בת שרשומה בלוקסמבורג, בה מס החברות נמוך. קבלה של תשלום בבריטניה תראה כי הוא התקבל על ידי אמזון בלוקסמבורג ולא על ידי Amazon.co.uk, האתר הבריטי של החברה.
הזרוע הבריטית של אמזון מעסיקה אלפי עובדים במחסני החברה, הנדסת תוכנה, חשבונאות, משאבי אנוש ופונקציות אחרות. למטרות מס, תפקיד הזרוע הבריטית היא פשוט לספק שירותים לחברה הראשית בלוקסמבורג.
אמזון מספקת תמונה מלאה של הכנסותיה בבריטניה במסמכים הרגולטוריים שהיא מעבירה למשקיעים בארה"ב. מידע זה מראה כי ב-2013 גדלו הכנסותיה ב-13% ל-4‪.‬3 מיליארד ליש"ט. העלייה היתה נמוכה מאשר בשנים קודמות, אבל עדיין מספיק כדי להפוך אותה גדולה יותר מרשת מרקס אנד ספנסר במונחי הכנסות.